Jong lesers: Sarah Espinoza resenseer Ek was hier deur Nanette van Rooyen | LitNet
Jong lesers: Sarah Espinoza resenseer Ek was hier deur Nanette van Rooyen
Sarah Espinoza Jong lesers 2018-08-02
Wie sou kon raai dat een verbode boek en ’n geheimsinnige seun met roetdonker oë al was wat nodig was om jou lewe te verander?
Frankie van Luffelen is net ’n gewone tiener. Sy het ’n mal pa met ’n harde stem en ’n neurotiese ma. Haar beste vriendin Jana is verspot spontaan, maar niemand is so flambojant soos Gloria, die eienaar van die Hoekkafee nie. Sy is so pronkerig soos ’n pou en sy is goedhartig teenoor almal in die buurt. Net ’n gewone meisie met ’n gewone lewe, tot Milan Kucharzik eendag in haar lewe instap en baie moeilikheid bring. Mirna Meyers is die slang in die gras wat almal hipnotiseer, maar nie vir Frankie nie. Nou is Frankie baie nuuskierig oor Milan en sy hou nie net van musiek en fliek nie, maar nou hou sy ook heimlik van graffiti.
Die karakters is baie geloofwaardig. Die verhaal is so realisties dat die leser vir haar eie Milan op die uitkyk is. Die leser kan met die karakters en hul problem identifiseer, so ek dink die skrywer, Nanette van Rooyen, het haar teikenmark perfek bereik en was suksesvol in die bereiking van haar doelwitte vir hierdie jeugroman.
Die boek laat die leser huil, lag en asem ophou. Woede, skok, verwarring, opwinding en vreugde is alles emosies wat die leser ervaar. Die leser beveel hierdie boek aan, want dit het ’n interessante storielyn en dit is maklik om te lees, wat Engelssprekende tieners se woordeskat sal verbeter. Wees verseker as jy dit optel, sal jy dit glad nie neersit nie. En verwag maar ’n paar kinkels in die kabel.
Nicholas Van Rooyen
2018-08-02 at 14:05
Ek wil baie graag hierdie boek lees.